Source: http://www.lapinpelastuslaitos.fi/ajankohtaista/avotulentekokielto-paattyy-useimmissa-lapin-kunnissa
Timestamp: 2018-08-22 01:21:56+00:00
Document Index: 13037013

Matched Legal Cases: ['§ 1', '§ 2', '§ 1', '§ 3', '§ 2', 'kko ']

Avotulentekokielto päättyy useimmissa Lapin kunnissa — Lapin pelastuslaitos
Ajankohtaista / Avotulentekokielto päättyy useimmissa Lapin kunnissa /
Tarjouspyynnöt & myytävänä
Vuositiedote 2017 hälytystehtävistä
Lapin kesän turvallisuusvinkit
Avotulentekokielto Lappiin
Itä-Lapin maastopalot
Itä-rajan maastopalot 21.7. tiedote
Itä-Lapin maastopalot 22.7. tiedote
Avotulentekokielto päättyy useimmissa Lapin kunnissa
AVOTULENTEKOKIELTO ON PÄÄTTYNYT SUURIMMASSA OSASSA LAPPIA 24.7.2018
- kielto jatkuu vielä Kemissä, Keminmaassa ja Simossa
Lapin pelastuslaitos on kieltänyt pelastuslain 6 §:n nojalla kaikissa Lapin kunnissa avotulen teon ajalle 18.7.2018 – 25.7.2018 mukaan lukien kulotukset silloin, kun kunnassa on metsäpalovaroitus voimassa. Kielto asetettiin voimassaolevaksi silloin, kun kunnassa on metsäpalovaroitus.
Viimepäivien sateiden vuoksi suurimmassa osassa kuntia metsäpalovaroitus ei ole voimassa, joten näissä kunnissa avotulentekokielto myös lakkautuu. Kielto on edelleen voimassa Kemissä, Keminmaassa ja Simossa, joissa on edelleen voimassa metsäpalovaroitus. Kemi on luokiteltu ilmatieteen metsäpalovaaraa kuvaavassa indeksijärjestelmässä lähipäiviksi arvolla 6.0, mikä on suurin mahdollinen indeksiarvo.
Alueen pelastusviranomaisen asettama määräaikainen avotulentekokielto on harvinainen erityistoimenpide, minkä tarkoituksena on tehostetusti ehkäistä avotulenteosta aiheutuvien palojen syttymisvaaraa erityisesti maastopalojen osalta. Kieltoa asetettaessa koko Lapissa oli voimassa metsäpalovaroitus ja useissa kunnissa syttymisriski oli luokiteltu erittäin korkeaksi. Samalla Lapissa oli käynnissä useita metsäpalojen sammutustehtävää sekä tiedossa oli Itä-Lappia uhkaavat laajat maastopalot Venäjän puolelta. Lukuisten lähinnä ukkosten aiheuttamien maastopalojen vuoksi sekä miehistö- ja kalustotilanteessa oli poikkeuksellisia valmiuden puutteita. Tällä hetkellä tilanne on rauhoittunut operatiivisen sammutustoiminnan osalta, mutta kalustonhuolto normaalivalmiuteen vie toimipaikasta riippuen noin viikon verran.
Avotulentekokiellon lakkautuminen useimmissa kunnissa ei ole kehotus avotulien sytyttämiseen. Saatujen tietojen mukaan sateet ovat olleet paikallisia ja helteisen sään ja tuulen kuivattamana monin paikoin syttymisherkkyys voi palata suureksi. Esimerkiksi tuntureiden avoimien etelärinteiden tuuliset alueet kuivuvat nopeasti kuin ”pyykit kesätuulessa” ja paikallisesti syttymisherkkyys lisääntyy. Samoin syttymisherkkiä ovat mm. kulottuneet tienvarsiruohikot ja kanervikot.
Jokaisen onkin muistettava aina pelastuslain 2 luvun yleiset velvollisuudet ja huolellisuusvelvoitteet:
Nuotiota tai muuta avotulta ei saa sytyttää, jos olosuhteet kuivuuden, tuulen tai muun syyn takia ovat sellaiset, että metsäpalon, ruohikkopalon tai muun tulipalon vaara on ilmeinen. (PL 6§ 1. mom)
vaara on yleensä ilmeinen, jos alueella on metsäpalovaroitus
kova tuuli ja lähellä sijaitseva syttymiskelpoinen maasto tai rakennus esimerkiksi nuotiosta tai hiiligrillistä lentävät kipinät ovat varaa aiheuttava yhdistelmä
nuotion teko syttymisaralle maastopohjalle tai huolimattomasti sammutettu nuotio voivat aiheuttaa maastopalon jopa vuorokausia jälkeenpäin
Avotulta ei saa tehdä toisen maalle ilman maanomistajan lupaa. (PL 6§ 2, mom)
lupa avotulentekoon tulee aina kysyä maanomistajalta, ellei avotulen tekoon ole pakotettua syytä
omistajat, kuten Metsähallitus ja kunnat, ovat asettaneet erityisiä rajoitteita hallinnoimilleen laavuille ja taukopaikoille metsäpalovaroituksen aikana
§ Metsähallitus on ohjeistanut tarkemmin tulentekoa luontoon.fi –sivustollaan (http://www.luontoon.fi/retkeilynabc/retkeilytaidot/tulenteko )
Määritelmiä:
Avotuli pelastuslain tarkoittamalla tavalla:
nuotio on avotuli
avotuli on myös muu vastaavaa tulen käyttö, josta tulen on mahdollista päästä irti joko maapohjan kautta tai kipinöinnin vuoksi
myös kevytrakenteiset kupugrillit ja maapohjalle asetettavat kertakäyttögrillit
Avotuleksi ei katsota:
maapohjasta eristettyjä grillejä tai tiilisiä tai kivisiä tulisijoja, joista tuli ei pääse leviämään myöskään kipinöinnin vuoksi
edellisiä vastaavia laitteita, joista tuli ei voi päästä leviämään maapohjan kautta tai kipinöinnin vuoksi
Näidenkin osalta on erityisen tärkeää huomioida tulen valvonta ja sammutusvälineiden välitön saatavuus.
Metsäpalovaroitus:
Ilmatieteenlaitoksen antama metsäpalovaroitus varoittaa, kun maasto on kuivaa
lähtökohtaisesti avotulen tekeminen on kiellettyä (PL 6§ 1 mom)
metsäpalovaroitus annetaan ja poistetaan useimmiten puolilta päivin
varoituksen aluejakona käytetään maakuntia, mutta Pohjois-Pohjanmaalla ja Lapissa voidaan käyttää myös kuntajakoa.
metsäpalovaroitukset annetaan käyttäen apuna indeksiä, joka lasketaan maanpinnan ylimmän, noin 6 sentin paksuisen, kerroksen kosteusoloja kuvaavan mallin avulla.
mallin lähtötietoina käytetään mm. sademäärää ja ilman lämpötilaa
Lapin laajoissa kunnissa voivat olosuhteet vaihdella paikallisesti siten, maasto on syttymisherkkä, vaikka metsäpalovaroitusta ei ole asetettu
jokaisen tulee myös itse arvioida avotulen tekoon liittyvät paikalliset olosuhteet (PL 6§)
avotulen sytyttäjä on aina vastuussa aiheuttamastaan vaarasta ja vahingoista
varoitukset luetaan uutisten yhteydessä ja ovat nähtävissä: http://ilmatieteenlaitos.fi/varoitukset
Pelastusviranomaisen asettama avotulentekokielto (PL 6§ 3 mom)
määräaikainen alueellinen tai paikallinen päätös, jolla voidaan rajoittaa avotulen tekoa ja tehostetusti ehkäistä avotulenteosta aiheutuvien palojen syttymisvaaraa erityisesti maastopalojen osalta
perusteltuja syitä voivat olla mm. alueen korkea metsäpaloindeksi, kova tuuli maaston ollessa kuiva, alueen sammutusresurssien tilapäinen rajoittuneisuus esim. useiden maastopalojen vuoksi
Muun syttymisvaaran ehkäiseminen metsänhoidollisissa töissä (Pl 5§ 2 mom)
Metsäpalovaroituksen aikana maastossa, metsämaan läheisyydessä ja turvetuotantoalueilla tehtävää työssä, josta voi aiheutua kipinöintiä, tulee toiminnanharjoittajan noudattaa erityistä huolellisuutta ja jälkivalvontaa sekä tarvittaessa tehostaa varautumista sammutustyöhön
Tällaisia töitä ovat esimerkiksi hakkuuaukioiden maanmuokkaus ja turpeen nosto kivisillä turvetuotantoalueilla.
Kuva: Raijankiselkä Kittilä 18.7. 2018 (Lapin pelastuslaitos)
varaudu.info
reittimerkinnät
pelastustoimi.fi
pelastusalan ammattilaiseksi
Onnettomuuksien ehkäisy asukkaille
Onnettomuuksien ehkäisy yrityksille
Oppaat & ohjeet
Lapin Pelastuslaitos
Koskikatu 61
© Lapin pelastuslaitos
Turvallisuustietoa eri-ikäisille
Kemikaalit ja ilotulitteet
Ulkoiset pelastussuunnitelmat
Omavalvonta / kodin palotarkastus
Kulotus, puujätteen poltto ja ilmoitukset
Matkailun turvallisuussivusto
Palotekniset laitteet
Työpaikan paloturvallisuus
Valvontatoiminta
Sähkökatkokset
Lapin pelastuslaitoksen esite
Kemi-Tornio -seudun turvallisuustiedote
Pientalon paloturvallisuusopas
Lapin pelastuslaitoksen esittelyvideo
Vesisukellus
Pintapelastus
Ensivaste
Öljyvahingon torjunta
Kemikaalitorjunta
Virainomaisyhteistyö
Palontutkinta
Pelastuslaitoksen suoritteita
Toiminta onnettomuustilanteissa
Ulkoisten pelastussuunnitelmien kuulemiset
Palomiehen määräaikanen viransijaisuus
Nuotta 2016 -öljyntorjuntaharjoitus
Sytytä juhannuskokko turvallisesti